РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

Б е о г р а д

ПРЕДСЕДНИК НАРОДНЕ СКУПШТИНЕ

На основу члана 21а став 3. Закона о Народној банци Србије („Службени гласник РС“, бр. 72/03, 55/04, 85/05, 44/10 и 76/12) и члана 203. став 1. Пословника Народне скупштине – Пречишћени текст („Службени гласник РС“, број 20/12) Одбор за финансије, републички буџет и контролу трошења јавних средстава Народне скупштине, на седници одржаној 23. октобра 2012. године, утврдио је Предлог одлуке о избору директора Управе за надзор над финансијским институцијама, с предлогом да се по хитном поступку, у складу са чланом 168. став 3. Пословника Народне скупштине, уврсти у дневни ред текуће Друге седнице Другог редовног заседања Народне скупштине.

За представника предлагача на седници Народне скупштине одређена је Весна Ковач, председник Одбора за финансије, републички буџет и контролу трошења јавних средстава.

ПРЕДСЕДНИК ОДБОРА

Весна Ковач

П Р Е Д Л О Г

На основу члана 21а став 3. Закона о Народној банци Србије („Службени гласник РС“, бр. 72/03, 55/04, 85/05, 44/10 и 76/12) и члана 8. став 1. Закона о Народној скупштини (“Службени гласник РС“, број 9/10)

Народна скуштина Републике Србије, на седници ----------------------------редовног заседања у 2012. години, одржаној -----------------------------2012.године, донела је

О Д Л У К У

О ИЗБОРУ ДИРЕКТОРА УПРАВЕ ЗА НАДЗОР

НАД ФИНАНСИЈСКИМ ИНСТИТУЦИЈАМА

I

За директора Управе за надзор над финансијским институцијама бира

се Ђорђе Јевтић, на период од шест година.

II

Ову одлуку објавити у „Службеном гласнику Републике Србије“.

РС Број ----

У Београду, ---- октобар 2012.године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

мр Небојша Стефановић

О б р а з л о ж е њ е

Одредбама члана 21а став 3. Закона о Народној банци Србије („Службени гласник РС“, бр. 72/03, 55/04, 85/05, 44/10 и 76/12) предвиђено је да директора Управе за надзор над финансијским институцијама бира Народна скупштина, на период од шест година на предлог Одбора Народне скупштине надлежног за послове финансија.

Одредбама члана 24. став 2. Закона о изменама и допунама Закона о Народној банци Србије („Службени гласник РС“, број 76/12) прописано је да ће избор директора Управе за надзор над финансијским институцијама бити извршен у року од 90 дана од дана ступања на снагу овог закона.

С тим у вези, Одбор за финансије, републички буџет и контролу трошења јавних средстава упутио је позив посланичким групама, да имајући у виду одредбе Закона о Народној банци Србије, предложе Одбору, у писаној форми, свог кандидата за директора Управе за надзор над финансијским институцијама.

Предлог у писаној форми, са биографијом кандидата и изјавом да прихвата кандидатуру за директора Управе за надзор над финансијским институцијама, доставњен је Одбору за финансије, републички буџет и контролу трошења јавних средстава 19. октобра 2012. године од стране посланичке групе Српска напредна странка (допис број 02-3216/12).

Одбор је на седници одржаној 23. октобра 2012. године размотрио предлог кандидата за избор директора Управе за надзор над финансијским институцијама, обавио разговор са кандидатом сходно члану 203. став 1. Пословника Народне скупштине, размотрио испуњеност услова кандидата одређених Законом и утврдио већином гласова, Предлог одлуке за избор директора Управе за надзор над финансијским институцијама, на период од шест година, са биографијом и изјавом кандидата да прихвата кандидатуру, ради усвајања.

Одбор је упутио Народној скупштини предлог да се одлука о избору директора Управе за надзор над финансијским институцијама донесе по хитном поступку, у складу са чланом 168. став 3. Пословника Народне скупштине, како би се Предлог одлуке размотрио у току Друге седнице Другог редовног заседања Народне скупштине. Недоношење наведене одлуке може да проузрокује штетне последице за рад овог државног органа.